Temeljem odredbe članka 17. Statuta Gradske knjižnice Rijeka, te na prijedlog ravnatelja Gradske knjižnice Rijeka, Upravno vijeće na svojoj 18. sjednici održanoj dana 9. srpnja 2021. godine donijelo je sljedeću

***O D L U K U***

I. Utvrđuje se cijena najma prostora *Dječje kuće,* kojima Knjižnica raspolaže i to prostora pod nazivom *Dnevni boravak* i *Dječjeg odjela Stribor* te se donosi sljedeći

***C J E N I K***

1.Dječja kuća / Cjenik *Dnevni boravak*

Dnevni cjenik za programe u prostoru *Dnevnog boravka* (radnim danom i subotom od 8 do 20 sati):

* do 2 sata – 1.500,00 kuna
* do 4 sata – 2.500,00 kuna
* do 6 sati – 3.500,00 kuna
* do 8 sati – 4.000,00 kuna
* Cjelodnevni najam (maksimalno trajanje 12 sati) – 6.000,00 kuna

Korištenje prostora iza 20 sati naplaćuje se dodatnih 250,00 kuna po započetom satu, za svaki započeti sat.

Neradnim danom, blagdanom ili praznikom naplaćuje se 50% više od iznosa naknade utvrđene ovim Cjenikom.

Korisnik je dužan o svom trošku organizirati blagajnu te zaštitarsku službu (ako je potrebno).

2. Dječja kuća / Cjenik *Dječji odjel Stribor*

Dnevni cjenik za programe u prostoru *Dječjeg odjela Stribora* (subotom od 14 do 20 sati i nedjeljom od 8 do 20 sati):

* do 2 sata – 2.000,00 kuna
* do 4 sata – 3.500,00 kuna
* do 6 sati – 4.500,00 kuna
* do 8 sati – 6.000,00 kuna
* Cjelodnevni najam moguć je isključivo nedjeljom i praznikom (maksimalno trajanje 12 sati) – 8.000,00 kuna

U cijenu je uračunato korištenje prostora *Dnevnog boravka* i *Dječjeg odjela Stribor* s pripadajućom tehničkom opremom, usluga dežurnog osoblja te usluge čišćenja prostora.

Korisnik koji će koristiti prostor *Dnevnog boravka* i *Dječjeg odjela* *Stribor* za provedbu programa utvrđenog Programom javnih potreba u kulturi Grada Rijeke, a koji je usuglašen s programskim profilom *Dječje kuće* plaća 50% od ukupnog iznosa novčane naknade utvrđene ovim Cjenikom.

Korisnik koji će koristiti prostor *Dnevnog boravka* i *Dječjeg odjela* *Stribor* za provedbu programa utvrđenog Programom javnih potreba u kulturi Grada Rijeke, a koji nije usuglašen s programskim profilom *Dječje kuće* plaća 80% od ukupnog iznosa novčane naknade utvrđene ovim Cjenikom.

Ostali kulturni programi koji nisu utvrđeni Programom javnih potreba u kulturi Grada Rijeke, ali su značajni za razvoj programskog profila *Dječje kuće* plaćaju 75% od ukupnog iznosa novčane naknade utvrđene ovim Cjenikom (točka 1. i točka 2. Cjenika).

Svi ostali kulturni i komercijalni programi plaćaju punu cijenu naknade (točka 1. i točka 2. Cjenika).

II. Ova Odluka stupa na snagu danom donošenja.

Broj: 406/2021

Rijeka, 9. srpnja 2021. godine

Predsjednik Upravnog vijeća

Srećko Jelušić